Publication: Magyar Közlöny
Issue: MK-2005-136 (Year: 2005, Number: 136)
Era: 2004-2010
Section: Melléklet a 2005. évi CVII. törvényhez
Paragraph Index: 240

4. Az Alkotmány III-168. cikkében elõírt, a létezõ támogatásokra vonatkozó eljárások sérelme nélkül, a közlekedési ágazatnak nyújtott, az új tagállamokban a csatlakozás idõpontja elõtt bevezetett és azt követõen is alkalmazandó támogatási programok vagy egyedi támogatások az Alkotmány III-168. cikkének (1) bekezdése szerinti létezõ támogatásnak minõsülnek, a következõ feltétel mellett: – a támogatásokról a csatlakozás idõpontját követõ négy hónapon belül tájékoztatni kell a Bizottságot. A tájékoztatásnak adatokat kell tartalmaznia minden egyes támogatás jogalapjára vonatkozóan. A csatlakozást megelõzõen a Bizottsággal közölt létezõ támogatások, illetve támogatások megadására vagy módosítására vonatkozó tervek a csatlakozás idõpontjában bejelentettnek minõsülnek. E támogatások a csatlakozás idõpontját követõ harmadik év végéig minõsülnek az Alkotmány III-168. cikkének (1) bekezdése értelmében „létezõ” támogatásnak. Amennyiben szükséges, az új tagállamok módosítják a fenti támogatásokat, annak érdekében, hogy azok legkésõbb a csatlakozást követõ harmadik év végére megfeleljenek a Bizottság által alkalmazott iránymutatásoknak. Ezen idõpontot követõen az iránymutatásokkal összeegyeztethetetlen támogatások új támogatásnak minõsülnek.

Source: https://magyarkozlony.hu/hivatalos-lapok/a5fbe4758d93e1aa9c7f8835a5c471fb5dd7ff16/dokumentumok/31c82b28d8a028a47a9df63fd6bfc6c390ba05c1/letoltes